תרשים של שתי תבניות נרות היפוך בסיסיות
**תבניות נרות ההיפוך** הם מושג בשוק ההון שמתייחס לניתוח טכני של תנודות מניות בבורסה. מטרת תבניות נרות ההיפוך היא לחזות, בתנאים מסוימים, תנועות בשערי המניות ואף להצביע על שינוי במגמת המניות.

אטימולוגיה ורקע
---------------

**תבניות נרות ההיפוך** הן תבניות של נרות יפניים האמורות להציג או לאותת למשקיע על כיוון המגמה או שינוי מגמה, ממגמת עלייה למגמת ירידה וממגמת ירידה למגמת עלייה.
נר היפוך מוגדר כנר שנמצא על רמה חשובה כמו תמיכה והתנגדות או רמות פיבונאצ'י. רק אם הוא נמצא על רמה חשובה לנר יש חשיבות.
מצב זה מאותת על אפשרות להיפוך מגמה. אם מזהים לדוגמה נר היפוך על רמה שהפכה מהתנגדות לתמיכה זאת הנקודה שהסוחר מזהה אפשרות לכניסה לעסקה.
כאשר יהיה נר היפוך ואחריו נר שעובר את השיא של הנר, יהיה אפשר להיכנס לעסקה ואת ההוראה לקטיעת הפסד להציב בשפל של הנר.
קיימים שני סוגים של נרות היפוך :

* נר שמרמז על סיום עליות והיפוך לירידות
* נר שמרמז על סיום ירידות והיפוך לעליות

במאה ה-17 פיתחו סוחרים יפנים שיטה למסחר בשוק האורז. המטרה נקבעה לנתח את מחירי החוזים של האורז. לשיטה קוראים candlesticks charting- "תרשים הפמוטים". תרשים הפמוטים מציג את מחירי הפתיחה, את המחיר הגבוה, את המחיר הנמוך ואת מחיר הסגירה.

סוגי נרות המסמלים עליה
----------------------

**נרות היפוך המסמלים היפוך מגמה מירידה לעליה:**

נר פטיש
**נר פטיש** הוא נר שמסמל היפוך מגמה/המשך מגמה. אפשר לזהותו בכך שהנר עם גוף קטן ופתיל ארוך. כדי שהוא יחשב נר פטיש צריך לראות שגוף הנר הוא מקסימום 1/3 מכל גודל הנר. ככל שהגוף יותר קטן והפתיל יותר ארוך כך גדלה אמינות הנר. כשנראה נר פטיש, נוודא שהוא הגיע לאחר תיקון טכני. לדוגמה, אם המניה במגמת עלייה, הסוחר יזהה נר פטיש שנמצא על רמת תמיכה משמעותית ולאחר תיקון כלפי מטה. (ראו דוגמה בתמונות).
הכניסה לעסקה תתבצע כשהמניה תחצה את הגובה של נר הפטיש, בין אם זה ייקח יום או כמה ימים.
הסטופלוס (סגירת העסקה במקרה שהיא הולכת נגדנו) תהיה 5 סנטים מתחת לנמוך של נר הפטיש.

**תבנית כוכב הבוקר** הוא תבנית שורית המרמזת על תחתית פוטנציאלית. ה"כוכב" מעיד על היפוך אפשרי, והקו השורי (הריק) מאשר זאת. הכוכב יכול להיות ריק או מלא.

**תבנית שלושה חיילים לבנים** היא תבנית המציינת מגמה שורית חזקה שמתלווים אליה 3 נרות ירוקים מתגברים.

תבנית כוכב הבוקר

נרות היפוך המתאימים לירידה\עלייה
--------------------------------

**נר אוקר** הוא נר שמסמל גם הוא על היפוך מגמה/המשך מגמה. אוקר תקף רק כאשר הוא מגיע על רמה חשובה והוא תקף גם ללונג וגם לשורט.
נר אוקר מוגדר בצורה פשוטה: הנר צריך להיות גדול יותר מהנר שלפניו, גם מהגבוה וגם מהנמוך של הנר הקודם. אך הוא יהיה יותר אמין אם הוא יהיה גדול ומסיבי ורצוי עם מחזורי מסחר גדולים.
כמו נר הפטיש, גם בנר האוקר הסוחר יזהה מגמה בריאה ותיקון טכני לפני שהסוחר יזהה עסקה.
כניסה לעסקה תהיה בחצייה של הגבוה של הנר (במקרה של לונג) בין אם זה ייקח יום או כמה ימים. ובכניסה לשורט נכנס אך ורק כשהמניה תחצה את הנמוך של האוקר. הסטופלוס (סגירת העסקה במקרה שהיא הולכת נגדנו) תהיה 5 סנטים מתחת לנמוך של האוקר במקרה של לונג ו5 סנטים מעל האוקר במקרה של שורט.

נר אוקר - מירידה לעלייה
נר אוקר - מעלייה לירידה

נרות המסמנים חוסר החלטיות
-------------------------

*נר דוג'י* הוא נר שמופיע בין 2 נרות היפוך והוא מסמן שינוי כיוון של הנרות. הוא הנר האמצעי שנמצא בין נרות ההיפוך כוכב בוקר וכוכב ערב.

דוג'י

נרות היפוך המסמלים שינוי מעליה לירידה
-------------------------------------

**כוכב הערב**
תבנית דובית. בראש התנועה נמצא נר דוג'י המסמל שינוי כיוון ונר אדום שמופיע אחריו יורד לפחות אל מתחת למחצית הנר הירוק שקדם לנר הדוג'י. נר הדוג'י יכול להיות אדום או ירוק.

**איש תלוי**
תבנית של נר אחד שמופיעה לאחר ירידות במחיר המניה ומתאפיינת בצל ארוך וגוף קטן בחלק התחתון.
התנועה הזו מסמנת ירידה בכוח של המוכרים ומדובר באירוע שחייבים להתייחס אליו.

איש תלוי - עלייה
איש תלוי - ירידה

ביקורת על השיטה
---------------

תאוריה זו מנוגדת לניתוח הטכני והיא ניתוח פונדמנטלי שעניינה ניתוח דוחות כספיים, מידע רלוונטי על החברה, מחיר המניה וכל מידע רלוונטי אודות החברה.

קישורים חיצוניים
----------------

ויקישיתוף מדיה וקבצים בנושא **נרות היפוך** בוויקישיתוף

הערות שוליים
------------

1. ↑  על פי תאוריית דאו קיימות שלוש מגמות:
**מגמת עלייה** - מוגדרת על ידי שני שפלים עולים,
**מגמת ירידה** - לפחות שני שיאים יורדים ומגמת דשדוש - אין פריצה של נקודות שפל ושיא.
2. ↑  **תמיכה** - אזור תמיכה הוא אזור של נקודות שפל בו מחיר המניה נעצר בדרכו מטה, כלומר, הקונים גברו באותה נקודה על המוכרים.

**התנגדות** - אזור התנגדות הוא אזור של נקודות שיא בו מחיר המנייה נעצר בדרכו מעלה, כלומר, המוכרים גברו באותה נקודה על המוכרים.
3. ↑  מאיר ברק, **הלוחש למניות**, 2012
4. ↑  דורון שלפר, **הבורסה לניירות ערך ושוקי ההון בישראל ובעולם**, 2016
5. ↑  הבורסה לניירות ערך